Kepler-10

Kepler-10, tidligere kjent som KOI-72, er en sol-lignende stjerne i stjernebildet Dragen, beliggende  unna jorden. Keppler 10 ble oppdaget av NASAs Kepplerteleskop. Stjernen er noe mindre massiv, men litt større og noe kjøligere enn solen. Den har en estimert alder på 10,4 milliarder år, og er med det omtrent 2,6 ganger så gammel som solen. Kepler-10 har et planetsystem rundt seg som består av minimum to planeter. Kepler-10b, som utvilsomt er en steinplanet, ble oppdaget i sin bane etter åtte måneder med observasjoner og offentliggjort 10. januar 2011. Planeten går i bane nær stjernen og bruker omtrent 0,8 dager på å fullføre ett omløp. Tettheten til planeten er lignende tettheten til jern. Den andre planeten, Kepler-10c, ble bekreftet 23. mai 2011, basert på oppfølgende observasjoner av Spitzerteleskopet. Dataene viser at den har en omløpsperiode på 42,3 dager og har en radius som er over det dobbelte av jordens. Denhar dog en høyere tetthet, noe som gjør den til den største og mest massive steinplaneten man har oppdaget per juni 2014.

 Referanser 


Kategori:Hovedseriestjerner klasse G
Kategori:Dragen
Kategori:Artikler i astronomiprosjektet